open-index/open-wikipedia-markdown huggingface dataset:
ZDFinfo

աջից|250px|ZDFkultur HD պատկերանիշը

**ZDFinfo** - Գերմանական լրատվական թվային հեռուստաալիք ZDF հեռուստաընկերության կազմում, հասանելի է «Kabel Deutschland» կաբելային հեռուստատեսության օպերատորի բաժանորդներին։ Եթեր է հեռարձակվում 1997 թվականի օգոստոսի 27-ից որպես «ZDFinfokanal», ստացել է ներկայիս «ZDFinfo» անվանումը 2011 թ. սեպտեմբերի 5-ին։ 2012 թ. մայիսի 1-ից արբանյակային տիրույթներում հեռարձակվում է հեռուստաալիքի բարձր պարզության ֆորմատով տարբերակը (ZDFinfo HD)։

## Ծանոթագրություններ

## Արտաքին հղումներ
* Պաշտոնական կայք  
* ZDF Պաշտոնական կայք 

Կատեգորիա:Գերմանիայի հեռուստաընկերություններ
Կատեգորիա:Գերմանալեզու հեռուստաալիքներ
Կատեգորիա:Լրատվական հեռուստաընկերություններ
Կատեգորիա:ZDF
Կատեգորիա:Գերմանիայի հեռուստաալիքներ
Ֆուտբոլի աշխարհի առաջնության եզրափակիչ 2010

**Ֆուտբոլի աշխարհի առաջնության եզրափակիչ 2010-ը** տեղի էր ունենալու Հոլանդիայի և Իսպանիայի ֆուտբոլի ազգային հավաքականների միջև։
Եզրափակիչը տեղի ունեցավ Սոկկեր Սիթի մարզադաշտում՝ Հուլիսի 11-ին։

Կատեգորիա:2010 ֆուտբոլում
Kanal D

**Kanal D**(), թուրքական ժամանցային հեռուստաընկերություն, որը գործում է 1993 թվականի սեպտեմբերի 16-ից։ Հեռուստաընկերությունը հայտնի է իր արտադրած հեռուստասերիալներով։ Այն Show TV-ից հետո երկրորդ ամենաշատ հեռուստասերիալ ցուցադրող հեռուստաալիքն է։ 2018 թվականի նոյեմբերի 16-ի դրությամբ ամենաշատ դիտումներ ապահոված հեռուստաընկերությունը Kanal D-ն է, որի «Վտանգավոր փողոցներ» (Arka Sokaklar) հեռուստասերիալի վարկանիշը 8․3 % է։ Ըստ Web Traffic by SimilarWeb-ի տվյալների, Kanal D-ի ինտերնետային կայքն ամսական այցելում են 15,500,705 անգամ, և այց ցուցանիշով այն զբաղեցնում է 3,634-րդ տեղը։

1996 թվականի դեկտեմբերի 6-ից Kanal D-ով հեռարձակվում է «Beyaz Show» ժամանցային հաղորդումը, որն ամբողջ Թուրքիայում մեծ վարկանիշ ունի։

Kanal D-ն իր առաջին փորձնական հեռարձակումը կատարել է 1993 թվականի սեպտեմբերի 16-ին, իսկ դեկտեմբերի 19-ից սկսել է հեռարձակվել ամբողջական ռեժիմով։ Այդըն Դողանին պատկանող Դողան և Այհան Շահենքին և Դողուշ հոլդինգների համատեղ ջանքերով ստեղծված Kanal D-ն իր անունը ստացել է երկու հոլդինգների անվան առաջին տառերից։ Kanal D-ն սկզբնական շրջանում հեռարձակվելով Milliyet թերթին պատկանող շենքում, 1995 թվականի հուլիսից տեղափոխվել է քաղաքի կենտրոնում գտնվող իր գլխամասը։

2005 թվականին Kanal D-ն ամբողջովին անցել է Դողան մեդիա հոլդինգի ղեկավարմանը։ Kanal D-ի ծրագրերը հասանելի են ոչ միայն Թուրքիայի տարածքում։ 1996 թվականից սկսած Euro D-ի շնորհիվ հեռուստաալիքը հասանելի է դարձել Եվրոպայում բնակվող թուրքերի, իսկ 2000 թվականից էլ՝ ամբողջ աշխարհի հեռուստադիտողների համար։                       

Թուրքական հեռուստատեսության պատմության մեջ առաջին անգամ Alo D անվան տակ Kanal D-ի կողմից ստեղծվել է հեռուստադիտողի հետ կապի կենտրոն։ Այս համակարգի միջոցով Kanal D-ն հաղորդակցության ոլորտի հետ կապված հատուկ կրթություն ստացած մասնագետների միջոցով իր հեռուստադիտողների հետ ամեն օր 24 ժամ կապ է պահպանում։         

Kanal D-ն Թուրքիայում առաջին հեռուստատեսությունն է, որը HD որակով հեռարձակում է իրանակացնում 2006 թվականի հոկտեմբերի 1-ից։

2013 թվականի մայիսից Kanal D-ի հեռուստասերիալները տեսողական խնդիրներ ունեցողներ անձանց համար աուդիոընթերցման տարբերակով տեղադրվում են engelsiz.kanald.com.tr կայքում, իսկ լսողական խնդիրներ ունեցող քաղաքացիների համար ներկայացվում են նշանների տեսքով։ Բացի այդ եթերը ուղեկցվում է նաև ենթագրերով։

2018 թվականի մարտի 22-ին Այդըն Դողանը «Դողան Մեդիա Հոլդինգը», որի կազմում է գտնվում նաև Kanal D-ն, վաճառեց Էրդողան Դեմիրօրենին, ով Ռեջեփ Թայիփ Էրդողանի մտերիմներից է և վայելում է վերջինիս հովանավորչությունն ու ազդեցությունը։ Այն բանից հետո, երբ Kanal D-ն վաճառվեց  իշխանամետ գործարարին, շատերը նշում էին, որ նույնիսկ հեռուստասերիալները կհարմարեցվեն իշխանությունների ցանկությանը։ Kanal D-ով հեռարձակվող, քեմալական շարժման տարիներին Իզմիրում գործող սպայի կյանքը պատմող «Իմ հայրենիքը դու ես» (Vatanım sensin) հեռուստասերիալի անսպաելի ավարտը, որը բավական մեծ դիտումներ ուներ, մեկնաբանվում է Kanal D հեռուստատեսության իշխանամետ գործարարին վաճառքով։

## Ծանոթագրություններ

## Արտաքին հղումներ
* Պաշտոնական կայք 
* Արցանց հեռարձակում  

Կատեգորիա:Թուրքիայի հեռուստաընկերություններ
Կատեգորիա:Թուրքալեզու հեռուստաալիքներ
Կատեգորիա:Ստամբուլի մեդիա
Տյուրոս

**Տյուրոս**, հնագույն քաղաք-պետություն Փյունիկիայում՝ Միջերկրական ծովի արևելյան ափին։ Առաջացել է հավանաբար մ.թ.ա. IV հազարամյակում։ Մ.թ.ա. III-II հազարամյակներում առևտրաարհեստավորական կարևոր կենտրոն էր։ Մ.թ.ա. II հազարամյակի վերջին-I հազարամյակի սկզբին դարձել է դեպի արևմուտք փյունիկեցիների գաղութաբնակեցման կարևոր կենտրոն։ Տյուրոսը գաղութներ է հիմնել Միջերկրական ծովի կղզիներում, Հյոսիսարևմտյան Աֆրիկայում, Իսպանիայում։ Մ.թ.ա. X դ. Տյուրոսի հովանավորության տակ ստեղծվել է Տյուրոս-Սիդոնի միացյալ թագավորությունը, որը գերիշխել է Փյունիկիայի ծովափին։ Մ.թ.ա. VIII դ. Տյուրոսն ընկել է Ասորեստանի, մ.թ.ա. VI դ. սկզբից՝ Նոր Բաբելոնյան թագավորության, մ.թ.ա. VI դ. 2-րդ կեսից՝ Աքեմենյանների, մ.թ.ա. IV դ. վերջին՝ Ալեքսանդր Մակեդոնացու տիրապետության տակ, այնուհետև գտնվել է Պտղոմեյանների, Սելևկյանների, Տիգրան Բ-ի պեսության, մ.թ.ա. 64-ից՝ հռոմեական Սիրիա պրովինցիայի կազմում։ Մինչև արաբական նվաճումները եղել է արևելամիջերկրածովյան առևտրի խոշոր կենտրոն։ Տյուրոսում պեղումներ սկսվել են XIX դ. 2-րդ կեսին։ Այժմ Տյուրոսի տեղում լիբանանյան Սուր քաղաքն է։

## Ծանոթագրություններ

Կատեգորիա:Զբոսաշրջությունը Լիբանանում
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Լիբանանում
Կատեգորիա:Հռոմեական գաղութներ
Կատեգորիա:Միջերկրական ծովի նավահանգիստներ
Կատեգորիա:Պատմական քաղաքներ
Կատեգորիա:Քաղաք-պետություններ
Պոդոլյան բարձրավայր

մինի|300px|Պոդոլյան բարձրավայրը գունավորված է
**Պոդոլյան բարձրավայր**, բարձրավայր Ուկրաինայի հարավ-արևմուտքում։ Ձևով բարձրավայրը ձգված է հյուսիս-արևմուտքից հարավ-արևելք։ Բարձրությունները կազմում են հյուսիս-արևմուտքում 380 - 320 մ և հարավ-արևելքում 220 - 130 մ։ Բարձրագույն կետն է Կամուլա լեռը (471 մ)։ Վոլինյան բարձրավայրի հետ միասին հաճախ միավորվում է Վոլինա-Պոդոլյան բարձրավայրի անվան տակ։

Բարձրավայրը գտնվում է Դնեստր գետի ձախ ափին, Լվովի, Տերնոպոլի, Խմելնիցկիի, Իվանո-Ֆրանկովսկի, Վիննիցայի և մասնակիորեն Օդեսայի մարզերի սահմաններում, ինչպես նաև զբաղեցնում է Մոլդավիայի հյուսիսարևելյան մասերը։

Կատեգորիա:Ուկրաինայի աշխարհագրություն
Մելիք Առաքելյան

**Մելիք Տիգրանի Առաքելյան** (), օդաչու-ավիատեխնիկ։ Ավարտել է Ուկրաինայի Կրիվոյ Ռոգի քաղաքացիական ավիացիայի օդաչուական (1977 թվական), Ղազախստանի Ակտյուբինսկի քաղաքացիական ավիացիայի բարձրագույն (1992 թվական) ուսումնարանները։ 1977-1980 թվականներին աշխատել է Երևանի «Զվարթնոց», 1992 թվականից՝ «Էրեբունի» օդանավակայաններում։ 1992 թվականին Մի-8 ուղղաթիռի անձնակազմում (2-րդ օդաչու) մասնակցել է ՀՀ սահմանամերձ շրջանների և ԼՂ ինքնապաշտպանությանը։ Ընդհանուր թռիչքաժամը դեպի ԼՂ, Շահումյան և Գետաշեն կազմել է 266 ժամ։

## Ծանոթագրություններ

Կատեգորիա:Արցախյան ազատամարտի հայ օդաչուներ
Կատեգորիա:1954 ծնունդներ
Կատեգորիա:Հոկտեմբերի 2 ծնունդներ
Կատեգորիա:Հայ օդաչուներ
Վարդան Ասատրյան

**Վարդան Վլադիմիրի Ասատրյան** (), հայ բորտմեխանիկ, Արցախյան ազատամարտի մասնակից։

## Կենսագրություն
Ավարտել է Վիբորգի (Ռուսաստան) քաղաքացիական ավիացիայի տեխնիկական ուսումնարանը (1979)։ 1983–94-ին աշխատել է «Էրեբունի» օդանավակայանում։ 
1988–92-ին Մի-8 ուղղաթիռի անձնակազմում մասնակցել է ՀՀ սահմանամերձ շրջանների և ԼՂ ինքնապաշտպանությանը։ 
Ընդհանուր թռիչքաժամը ԼՂ, Շահումյան և Գետաշեն կազմել է 263 ժամ։

2009 թ. ՀՀ վարչապետ Տիգրան Սարգսյանի կողմից պարգևատրվել է վարչապետի հուշամեդալով և շնորհակալագրով

## Ծանոթագրություններ

Կատեգորիա:Արցախյան ազատամարտի հայ օդաչուներ
Կատեգորիա:Հայ օդաչուներ
Կատեգորիա:1959 ծնունդներ
Կատեգորիա:Մարտի 1 ծնունդներ
Կատեգորիա:ՀՀ վարչապետի հուշամեդալակիրներ
Մուշեղ Ավետիսյան

**Մուշեղ Ղազարի Ավետիսյան** (), հայ օդաչու, Արցախյան ազատամարտի մասնակից։

Ավարտել է Կրիվոյ Ռոգի (Ուկրաինա) քաղաքացիական ավիացիայի օդաչուական ուսումնարանը (1975) և օդաչուական վերապատրաստման դասընթացները (1992)։ 1975–83-ին աշխատել է Երևանի երկրորդ ավիաջոկատում, 1983–92-ին՝ ավիաակումբում՝ որպես օդաչու-հրահանգիչ, 1992-ից՝ «Էրեբունի» օդանավակայանում։ 
1992-ին Մի-8 ուղղաթիռի անձնակազմում (2-րդ օդաչու) մասնակցել է ՀՀ սահմանամերձ շրջանների և ԼՂ ինքնապաշտպանությանը։ 
Ընդհանուր թռիչքաժամը ԼՂ, Շահումյան և Գետաշեն կազմել է 144 ժամ։

## Ծանոթագրություններ

Կատեգորիա:Արցախյան ազատամարտի հայ օդաչուներ
Կատեգորիա:Հայ օդաչուներ
Kanal D (Ռումինիա)

**Kanal D - România**, ռումինական հեռուստաալիք։ Հիմնվել է 2007 թ. փետրվարի 18-ին թուրքական «Դողան Yayin» մեդիահոլդինգի կողմից՝ որպես **[[Kanal D]]** հեռուստաընկերության ռումինական տարբերակ։

## Արտաքին հղումներ
* Պաշտոնական կայք  
* Kanal D Թուրքիա 

Կատեգորիա:Ռումինալեզու հեռուստաալիքներ
Կատեգորիա:Ռումինիայի հեռուստաընկերություններ
Համո Բաղդասարյան

**Համո Բաղդասարյան** (), կուսակցական-մշակութային գործիչ, նկարիչ։

## Կենսագրություն
Ծնվել է 1895 թվականին Նախիջևանում, գյուղատնտեսի ընտանիքում։ Կրթությունն ստացել է Թիֆլիսի Ներսիսյան դպրոցում, որն ավարտել է 1916 թվականին։ Աշխատանքի է անցել գաղթականական կոմիտեում որպես վիճակագիր։ Դպրոցական տարիներին Համոն մեծ ընդունակություններ է ցուցաբերում որպես նկարիչ, նրա մատիտի ու գրչի արդյունք են Ներսիսյան դպրոցի աշակերտական մամուլում, հատկապես «Ցավոտ ծիծաղներ»-ում զետեղված մեծաքանակ ծաղրանկարները։ Դպրոցում սովորելիս Բաղդասարյանը մասնակցում էր այնտեղ գործող ընդհատակյա մարքսիստական խմբակի պարապմունքներին։

1917 թվականին մի որոշ ժամանակ աշխատել է Էրզրումի շրջանի ինքնավարությունում որպես վիճակագրական բաժնի պետ։ 1919 թվականին ընդունվում է կուսակցության շարքերը։ 1921 թվականին եղել է կարմիր բանակի շարքերում։

Բաղդասարյանն իր ուժերն ու ունակությունները դրսևորում է գլխավորապես արհմիութենական աշխատանքի բնագավառում։ 1921-1923 թվականներին եղել է Ալեքսանդրապոլի գավարհբյուրոյի պատասխանատու քարտուղար և ապա նախագահ, իսկ հաջորդ տարին աշխատել է Էջմիածնում՝ որպես այդտեղի գավարհբյուրոյի նախագահ։ Տարվա վերջին աշխատանքի է հրավիրվում Երևան և ընտրվում հողանտառարհմիության կենտրոնական վարչության նախագահ ու ՀԱՄԿԽ-ի (Համամիութենական արհեստակցական միությունների կենտրոնական խորհուրդ) նախագահության անդամ։

Այս պաշտոնում Բաղդասարյանը մեծ աշխատանք է կատարում Հայաստանի արհմիությունների ամրապնդման և նրանց գործունեության ծավալման գծով՝ 1924-1928 թվականներին։ Նույն տարիներին եղել է հողանտառարհմիության կենտրոնական կոմիտեի անդամ և մասնակցել է արհմիութենական համագումարներին։

1928 թվականին ՀԱՄԿԽ-ի պահանջով Բաղդասարյանը աշխատանքի է փոխադրվում Մոսկվա և նշանակվում է հողանտառարհմիության կենտրոնական կոմիտեի հրահանգիչ, իսկ 1930 թվականին ընտրվում է նրա կուլտսեկտորի վարիչ և այդ պաշտոնում աշխատում է մինչև կյանքի վերջը։

1928-1930 թվականներին նա հողանտառարհմիության հանրապետական համագումարներ է անցկացնում Թուրքմենստանում, Ղրղզստանում, Ուզբեկստանում և Բաշկիրական Ինքնավար Հանրապետությունում։

Ծանր հիվանդությունից հետո Համո Բաղդասարյանը վախճանվել է Մոսկվայում, 36 տարեկան հասակում։

## Ծանոթագրություններ

Կատեգորիա:Հայ ծաղրանկարիչներ
Կատեգորիա:Թիֆլիսի Ներսիսյան դպրոցի շրջանավարտներ
Կատեգորիա:Մոսկվա քաղաքում մահացածներ
Կատեգորիա:Նախիջևան քաղաքում ծնվածներ
Կատեգորիա:Հայ մշակութային գործիչներ
Կատեգորիա:Հայ նկարիչներ
Կատեգորիա:Հայ կուսակցական գործիչներ
Արսեն Արսենյան

**Արսեն Յուրիի Արսենյան** (), հայ օդաչու։ ՀՀ բանակի մայոր։ Ավարտել է Խարկովի բարձրագույն ռազմաավիացիոն օդաչուների ուսումնարանը (1982), Հայաստանի պետական ճարտարագիտական համալսարանը (1993)։ 1992 թվականից ծառայում է ՀՀ բանակում։
1992–1993 թվականներին Մի-8 ուղղաթիռի անձնակազմում (օդաչու-օպերատոր) մասնակցել է ՀՀ սահմանների և ԼՂ ինքնապաշտպանությանը։ Կատարել է 3 մարտական թռիչք։
Պարգևատրվել է ՀՀ «Մարտական ծառայության համար» մեդալով։

## Ծանոթագրություններ

Կատեգորիա:Արցախյան ազատամարտի հայ օդաչուներ
Սեյրան Վանցյան

**Սեյրան (Սերգեյ) Լորենցի Վանցյան** (), հրամանատար, ՀՀ-ում քաղաքացիական ավիացիայի կազմակերպիչներից։ Ղարաբաղյան պատերազմի օդաչու։

## Կենսագրություն
Սեյրան Վանցյանը ծնվել է 1951 թվականին, Վրաստանի Ախալքալաքի շրջանի Բեժանո գյուղում, բանվորի ընտանիքում։ Սեյրան Վանցյանի նախնիները 1829 թվականին Էրզրումից գաղթել և բնակություն են հաստատել Ջավախքում։

1957-1967 թվականներին սովորել է Բեժանոյի միջնակարգ դպրոցում, 1969-1974 թվականներին՝ Ռիգայի քաղաքացիական ավիացիայի ինժեներների ինստիտուտում և ստացել ինժեներ-տնտեսագետի որակավորում։ 1974 թվականից աշխատել է աշխատել է Հայկական քաղաքացիական ավիացիայի համակարգում՝ զբաղեցնելով տարբեր պաշտոններ, այդ թվում եղել է Կենտրոնական օդային հաղորդակցության գործակալության հերթափոխի պետ, Երևանի երկրորդ ավիաձեռնարկության հրամանատարի տեղակալ, արտադրության գծով «Էրեբունի օդանավակայանի փոխադրումների ծառայության պետ։ 1988 թվականին մասնակցել է Լենինգրադի քաղաքացիական ավիացիայի ակադեմիայի բարձրագույն հրամանատարական կադրերի դասընթացներին։ 1990 թվականին ավարտել է ակադեմիան կարմիր դիպլոմով՝ ստանալով «Օդային տրանսպորտում արտադրության կազմակերպիչ» որակավորում։ Վերադառնալով Հայաստան՝ աշխատել է Հայաստանի քաղաքացիական ավիացիայում որպես «Հատուկ ավիաուղիներ» ավիաընկերության տնօրեն, «Արարատ-Ավիա» պետական փակ բաժնետիրական ընկերության գործադիր տնօրեն, միավորումից հետո՝ առաջին տեղակալ, այնուհետև՝ «ՀԱՈւ ՊԹԲԸ գլխավոր տնօրեն։

## Արցախյան ազատամարտ
1988-1999 թվականներին Սեյրան Վանցյանը «Էրեբունի» և տեղական (Վարդենիս, Գավառ, Մարտունի, Սիսիան, Գորիս, Կապան, Մեղրի, Ջերմուկ) օդանավակայաններից դեպի Արցախ կազմակերպել և ղեկավարել է ՀՀ սահմանամերձ շրջանների և ԼՂ ինքնապաշտպանության համար կենսականորեն անհրաժեշտ ավիափոխադրումներ (զենք, զինամթերք, կամավորական ջոկատներ, վառելանյութ, սննդամթերք, մարդասիրական օգնություն), իսկ Արցախից դեպի հետ փախստականների, վիրավոր, հիվանդ ազատամարտիկների տեղափոխումը։

## Պարգևներ
2009 թվականի հունվարի 14-ին ՀՀ Վարչապետի որոշմամբ Սպիտակի երկրաշարժի 20-ամյա տարելիցի կապակցությամբ և դրա հետևանքների վերացման գործում ակտիվ մասնակցության համար պարգևատրվել է ՀՀ Վարչապետի հուշամեդալով։
2010 թվականի հունվարի 25-ին ՀՀ Նախագահի հրամանագրով պարգևատրվել է «Հայրենիքին մատուցած ծառայությունների համար» 1-ին աստիճանի մեդալով։

## Ընտանիք
Հայրենական մեծ պատերազմի տարիներին հայրը՝ Լորենցը, զորակոչվել է բանակ։ 1947 թվականին ծառայությունն ավարտելուց հետո վերադարձել է իր ծննդավայր և ընդունվել Կալինինոյի կաթի հատուկ մասնագիտական դպրոցը։ Լորենց Վանցյանը աշխատել է գյուղի պանրի գործարանում, նախ՝ որպես վարպետի օգնական, ապա՝ վարպետ, իսկ մի քանի տարի անց նրան նշանակել են գործարանի ղեկավար։ Մայրը դպրոցն ավարտել է գերազանց գնահատականներով, ամուսնացել և ունեցել ութ երեխա։

Սեյրան Վանցյանն ամուսնացած է։ Ունի 3 զավակ։

## Գրականություն
* *Չիբուխչյան, Անահիտ Սարգսի*։ Հերոսամարտի պողպատե թևերը։ Արցախյան հերոսապատում։ Երևան։ Զանգակ-97, 2008։

## Ծանոթագրություններ

Կատեգորիա:Արցախյան ազատամարտի հայ օդաչուներ
Կատեգորիա:1951 ծնունդներ
Կատեգորիա:Մայիսի 2 ծնունդներ
Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ
Խաչիկ Սումբատյան

**Խաչիկ Երջանիկի Սումբատյան** (), հայ օդաչու, Արցախյան ազատամարտի մասնակից։ Ավարտել է Կիևի քաղաքացիական ավիացիայի ինստիտուտը (1980)։ 1980– 2000-ին աշխատել է «Արարատ-Ավիա», «Հայկական ավիաուղիներ», «Զվարթնոց», «Էրեբունի» օդանավակայաններում։ 
1988–92-ին ՅԱԿ-40 ինքնաթիռի անձնակազմում (բորտմեխանիկ) մասնակցել է ԼՂ ինքնապաշտպանությանը։ 
Ընդհանուր թռիչքաժամը ԼՂ կազմել է 71 ժամ։

## Ծանոթագրություններ

Կատեգորիա:Արցախյան ազատամարտի հայ օդաչուներ
Կատեգորիա:1956 ծնունդներ
Կատեգորիա:Սեպտեմբերի 13 ծնունդներ
Օլեգ Ստեփանյան

**Օլեգ Գրիգորի Ստեփանյան** (), հայ օդաչու, Արցախյան ազատամարտի մասնակից։ ՀՀ ՊԿ-ում ավիացիայի ներկայացուցիչ (1990)։ Ավարտել է օդաչուների պատրաստման Սիզրանի (Սամարայի մարզ, Ռուսաստան) բարձրագույն ռազմական ուսումնարանը (1969)։ 1969–1976 թվականներին ծառայել է տարբեր շրջաններում և Մոնղոլիայում տեղակայված ԽՍՀՄ զորախմբերում։ 1976–1986 թվականներին աշխատել է «Էրեբունի» օդանավակայանում։ 1991–1992 թվականներին **Մի-8** ուղղաթիռի անձնակազմում (հրամանատար) մասնակցել է ՀՀ սահմանամերձ շրջանների և ԼՂ ինքնապաշտպանությանը։ Ընդհանուր թռիչքաժամը ԼՂ, Շահումյան և Գետաշեն կազմել է 92 ժամ։

## Ծանոթագրություններ

Կատեգորիա:Արցախյան ազատամարտի հայ օդաչուներ
Աշոտ Չիլինգարյան

**Աշոտ Նորայրի Չիլինգարյան** (), հայ օդաչու-հրամանատար, Արցախյան ազատամարտի մասնակից։ Ավարտել է Ուկրաինայի Կրեմենչուգի քաղաքացիական ավիացիայի օդաչուական ուսումնարանը (1977) և Երևանի պոլիտեխնիկական ինստիտուտը (1986)։ 1977–2000 թվականներին աշխատել է «Էրեբունի» օդանավակայանում։

1988 թվականին՝ Սպիտակի երկրաշարժի ժամանակ, մասնակցել է աղետի գոտու փրկարարական աշխատանքներին, 1989–1992 թվականներին ՅԱԿ-40 ինքնաթիռի անձնակազմում (2-րդ օդաչու, ապա՝ հրամանատար)՝ ԼՂ ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 70-ից ավելի թռիչք։ Ընդհանուր թռիչքաժամը ԼՂ կազմել է 260 ժամ։
Պարգևատրվել է ԼՂՀ «Մարտական խաչ» 1-ին աստիճանի շքանշանով, «Շուշիի ազատագրման համար» մեդալով։

## Ծանոթագրություններ

Կատեգորիա:Արցախյան ազատամարտի հայ օդաչուներ
Կատեգորիա:Հունիսի 8 ծնունդներ
Կատեգորիա:Երևան քաղաքում ծնվածներ
Ռուդիկ Պետրոսյան

**Ռուդիկ Շիրակի Պետրոսյան** ( փետրվարի 18, 1946, Երևան, Հայկական ԽՍՀ, Խորհրդային Սոցիալիստական Հանրապետությունների Միություն ), հայ օդաչու-հրամանատար, Արցախյան ազատամարտի մասնակից։

1964–1967 թվականներին ծառայել է ԽՍՀՄ ԶՈՒ-ում։ 1969 թ. ավարտել է Ռուսաստանի Ռյազանի մարզի Սասովոյի քաղաքացիական ավիացիայի օդաչուական ուսումնարանը։ 1969–2000 թվականներին աշխատել է «Էրեբունի» օդանավակայանում։ 1988 թվականին՝ Սպիտակի երկրաշարժի ժամանակ, մասնակցել է աղետի գոտու փրկարարական աշխատանքներին կատարելով ավելի քան 60 թռիչք։

1988–1992 թվականներին ՅԱԿ-40 ինքնաթիռի անձնակազմում (Հրամանատար) մասնակցել է ԼՂ ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 40-ից ավելի թռիչքներ։ Ընդհանուր թռիչքաժամը ԼՂ կազմել է 143 ժամ։ 
Պարգևատրվել է ԼՂՀ «Մարտական խաչ» 2-րդ աստիճանի շքանշանով։ 

## Ծանոթագրություններ

Կատեգորիա:Արցախյան ազատամարտի հայ օդաչուներ
Կատեգորիա:1946 ծնունդներ
Կատեգորիա:Ապրիլի 12 ծնունդներ
Կատեգորիա:Երևան քաղաքում ծնվածներ
Մանվել Շահբազյան

**Մանվել Ռազմիկի Շահբազյան** (ծ. 12.4. 1965, գ. Գեղանիստ, ներկայումս Արարատի մարզում), հայ օդաչու, Արցախյան ազատամարտի մասնակից։

Ավարտել է Բուգուռուսլանի (Օրենբուրգի մարզ, Ռուսաստան) քաղաքացիական ավիացիայի օդաչուական ուսումնարանը (1980), վերապատրաստվել նույնի օդաչուական դասընթացներում (1988)։ 1986–97-ին աշխատել է «Էրեբունի» օդանավակայանում։ 
1988–92-ին ՅԱԿ-40 ինքնաթիռի անձնակազմում (2-րդ օդաչու) մասնակցել է ԼՂ ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 40-ից ավելի թռիչք։ Ընդհանուր թռիչքաժամը ԼՂ կազմել է 150 ժամ։

## Ծանոթագրություններ

Կատեգորիա:Արցախյան ազատամարտի հայ օդաչուներ
Կատեգորիա:1965 ծնունդներ
Ստեփան Ստեփանյան (օդաչու)

**Ստեփան Վաչագանի Ստեփանյան** (), հայ օդաչու, Արցախյան ազատամարտի մասնակից, ՀՀ բանակի մայոր։

Ավարտել է ՌԴ Ի.Ս. Պոլբինի անվան Օրենբուրգի բարձրագույն ռազմաավիացիոն օդաչուական ուսումնարանը (1991) և Յու. Գագարինի անվան ռազմաօդային ակադեմիան (2002)։ 1992 թվականից ծառայում է ՀՀ ԶՈՒ-ում։ 1992–1994 թվականներին Մի-8 ուղղաթիռի անձնակազմում (օղակի, ապա՝ էսկադրիլիայի ղեկապետ) մասնակցել է ՀՀ և ԼՂՀ սահմանների ինքնապաշտպանությանը։ Ընդհանուր թռիչքաժամը կազմել է 800 ժամ։ Պարգևատրվել է ՀՀ «Անբասիր ծառայության համար» 1-ին աստիճանի մեդալով։

2009 թ. հունվարի 21-ին ՀՀ Նախագահի հրամանագրով պարգևատրվել է Մարտական ծառայության մեդալով։

## Ծանոթագրություններ

Կատեգորիա:Արցախյան ազատամարտի հայ օդաչուներ
Կատեգորիա:Մարտական ծառայության մեդալակիրներ
Արտյոմ Բադալյան

**Արտյոմ Արշակի Բադալյան** (), հայ օդաչու-բորտմեխանիկ, Արցախյան ազատամարտի մասնակից։

Ավարտել է Սլավյանսկի (Ուկրաինա) քաղաքացիական ավիացիայի տեխնիկական ուսումնարանը (1982) և Երևանի պոլիտեխնիկական ինստիտուտը (1991)։ 1982–93-ին աշխատել է «Էրեբունի» օդանավակայանում։ 1993-ին Մի-8 ուղղաթիռի անձնակազմում մասնակցել է ՀՀ սահմանամերձ շրջանների և ԼՂ ինքնապաշտպանությանը։ Ընդհանուր թռիչքաժամը ԼՂ, Շահումյան և Գետաշեն կազմել է 152 ժամ։ Պարգևատրվել է ԼՂՀ «Մարտական ծառայության համար» մեդալով։

## Ծանոթագրություններ

Կատեգորիա:Արցախյան ազատամարտի հայ օդաչուներ
Կատեգորիա:Հայ օդաչուներ
Հոբոյ դ'ամուր

**Հոբոյ դ̕ամուրը** (ֆրանսերեն՝ hautbois d'amore, անգլերեն՝ oboe d'amore, գերմաներեն՝ oboe d'amour) փայտյափողային երաժշտական գործիք է, որը պատկանում է հոբոյների ընտանիքին։ Իր ռեգիստրով այս գործիքը գտնվում է հոբոյի և անգլիական եղջրափողի միջև։

## Ստեղծումը և կառուցվածքը
Հոբոյ դ̕ամուրը ստեղծվել է 18-րդ դարում և առաջին անգամ այն օգտագործել է կոմպոզիտոր Քրիստոֆեր Գրաուպները։ 
Իր կառուցվածքով այն շատ նման է սովորական հոբոյին։ Եթե հոբոյների ընտանիքում հոբոյը գրավում է սոպրանոյի ռեգիստրը և անգլիական եղջրափողը ալտինը, ապա հոբոյ դ̕ամուրը գրավում է մեցցո-սոպրանոյի ռեգիստրը։ Ինչպես և հոբոյը, այն ունի երկմասանի խողովակ և լեզվակ։ Ի տարբերություն անգլիական եղջրափողի կեռ լեզվակի, հոբոյ դ̕ամուրի լեզվակը ուղիղ է։ Հոբոյ դ̕ամուրը պատրաստվում է տարբեր տեսակի փայտերից և ինչպես և մյուս հոբոյի ընտանիքին պատկանող գործիքները, խողովակի անցքերը պարուրված են մետաղյա շրջանականերով։

## Օգտագործումը
Հոբոյ դ̕ամուրը իր ստեղծվելուց հետո, 18-րդ դարում, բավական լայն տարածում է ունեցել։ Այն հիմնականում օգտագործվել է Յոհան Սեբաստիան Բախի և իր ժամանակակիցների կողմից տարբեր ստեղծավործություններում։ Գրվել են նաև սոլո ստեղծագործություններ հոբոյ դ̕ամուրի համար։ Բայց տասնիներորդ դարի կոմպոզիտորների կողմից հոբոյ դ̕ամուրը մոռացության է մատնվել։ Շատ քիչ ստեղծագործություններում կարելի է հանդիպել այս գործիքին։ Առաջին ուշ ռոմանտիկ դարաշրջանին պատկանող կոմպոզիտորը, որը վերսկսել է հոբոյ դ̕ամուրի օգտագործումը, եղել է ավստրիացի Ռիխարդ Շտրաուսը, ով այն օգտագործել է իր «Սիմֆոնիա Դոմեստիկա» սիմֆոնիկ պոեմում։ Հոբոյ դ̕ամուրը այստեղ ներկայացնում է երեխային։ Այնուհետև այս գործիքը օգտագործել են Կլոդ Դեբյուսին իր «Ժիգաներ»-ում (այստեղ հոբոյ դ̕ամուրը ունի երկար սոլո) և Մորիս Ռավելը իր «Բոլերո»-ում։ Հետեգա հոբոյ դ̕ամուր օգտագործած կոմպոզիտորներից են Գուստավ Մալերը, Ֆրեդերիկ Դելիուսը, Վիլլիամ Պերին և այլք։

Կատեգորիա:Փայտյա փողային գործիքներ
Կատեգորիա:Լեզվակավոր փողային գործիքներ
Show TV

**Show TV,** թուրքական մասնավոր հեռուստաընկերություն «Ciner Yayın Holding»-ի կազմում։ Հիմնադրվել է 1991 թվականի մարտի 1-ին թուրք գործարարներ Էռոլ Աքսոյի, Դինչ Բիլգինի և Հալդուն Սիմավիի կողմից Ֆրանսիայում։ Հասանելի է Թուրքիայի ողջ տարածքում անալոգային, կաբելային և արբանյակային տիրույթներում։ 1992 թվականի մարտի 1-ից սկսել է հեռարձակվել Թուրքիայում։ Առաջին գլխավոր տնօրենը եղել է Գյուների Ջիվաօղլուն։ Show TV-ին են պատկանում նաև Show Max և Show Türk հեռուստաալիքները։ Show TV-ն 1991-1993 թվականներին պատկանել է Էրոլ Աքսոյին, Դինչ Բիլգինին և Հալդուն Սիմավիին, 1994-1995 թվականներին Էրոլ Աքսոյին, Դինչ Բիլգինին և Այդըն Դողանին, 1993-1994 թվականներին և 1995-1997 թվականներին Էրոլ Աքսոյին և Դինչ Բիլգինին։ 1997-2000 թվականներին Show TV-ն պատկանել է Էրոլ Աքսոյին։ Show TV-ն 90-ականներին հեռարձակում էր լրատվական ծրագիր` «Arena» անվամբ, դրան զուգահեռ կեսգիշերին հեռարձակում էր էրոտիկ բնույթի «Tutti Frutti» ծրագիրը, որը շուտով արգելվել է Ռադիոյի և հեռուստաընկերության բարձրագույն խորհրդի կողմից։ Այդ նույն ժամանակաշրջանում հեռուստաալիքով ցուցադրվել են նաև արտասահմանյան մի շարք սերիալներ և հաղորդումներ, որոնցից էին «Սիմփսոնները», «Սայնփելդ», «Դալաս» Dallas, ««Գալակտիկա» տիեզերանավ, «Հզոր ռենջերներ», «Սուպերտղան» և այլն։ 2000 թվականին հեռուստաալիքը վաճառվել է Çukurova Holding-ի սեփականատեր Մեհմեթ Էմին Քարամեհմեթին, ով էլ 2000-2013 թվականներին եղել է հեռուստաալիքի սեփականատերը։ Show TV-ն 2000 թվականին սկսել է հեռարձակել Բեյսբոլի համաշխարհային առաջնությունը, ինչն էլ կտրուկ բարձրացրել է հեռուստաալիքի վարկանիշը։

Հեռուստաալիքը 2013 թվականին պատկանել է Խնայողական ավանդների ապահովագրության ֆոնդին, 2013-2014 թվականներին՝ Ciner Media Grubu-ին, որը 402 մլն լիրայով հեռուստաալիքի հետ գնել էր նաև Show Türk և Show Max հեռուսաալիքները։ Show TV-ի պատկանելիության շուրջ ծավալվել են դատական գործընթացներ, ընդունվել են տարբեր վճիռներ, և, ի վերջո, Ստամբուլի 4-րդ վարչական դատարանի՝ 2015 թվականի հունիսի 5-ի վճռով Show TV-ի սեփականության իրավունքները տրվել են Ciner Yayın Holding-ին։

Ներկայում սեփականատերն ազգությամբ լազ Թուրգայ Ջիներն է։

Show TV-ն ցուցադրվում է նաև ԱՄՆ-ում, Ադրբեջանում, Կանադայում և Հյուսիսային Կիպրոսում։ 2014 թվականի հուլիսից սկսած **[[Türksat 4A]]** արբանյակի միջոցով սկսել է ապահովել HD ֆորմատով հեռարձակումներ։ Ներկայում օգտվում է նաև **[[Azerspace-1/Africasat-1a|Azerspace-1]]** արբանյակից, որը պատկանում է ադրբեջանական **[[Azərkosmos]]** ընկերությանը։

2014 թվականից ի վեր Show TV-ի կարգախոսն է` «Կյանքը գեղեցիկ է Show-ի հետ» (Hayat Show'la Güzel):

Հարկ է նշել, որ 2007 թվականի սեպտեմբերի 14-ին ստեղծված Ciner Yayın Holding-ը պատկանում է Ciner Holding-ին։ Այն ունի ազգայնական ուղղվածություն, և կարելի է ասել, որ Show TV հեռուստաալիքը չունի ընդդիմադիր ուղղվածություն և իշխանամետ է։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
Կատեգորիա:Ստամբուլի մեդիա
Վիշապի դարպասի թռչող թրերը

**«Վիշապի դարպասի թռչող թրերը»** () ռեժիսոր Ցույ Հարկի ֆիլմերից, որի գլխավոր դերերը մարմնավորում են Ջեթ Լին, Չժոու Սյունը, Չեն Կունը, Լունմեյ Կվայը, Յույչուն Լին, Մևիս Ֆենը, Ֆան Սյու-Վոնգը, Ջա Hուի Լյուն, Ցզյանկույ Սունը, Չիեն Շենգը։

Ըստ հին լեգենդի համաձայն յուրաքանչյուր 60 տարին մեկ հողմը քշում է ավազները այն տարածաշրջանից, որի տակ թաքնված է գանձերով լի Ոսկե քաղաքը։ Հողմին սպասելու նպատակով Վիշապի Դարպաս հյուրանոցում հավաքվում են բազմաթիվ գանձեր որոնողներ։ Հյուրանոց է գալիս նաև չինական մարզերից մեկի կայսրը, որը նաև այլ մարզի գաղտնի ղեկավար է և ղեկավարում է վարձու մարդասպաններից բաղկացած երկու ավազակախումբ։ Հյուրանոցում գտնվողներից յուրաքանչյուր ոք ուզում է տիրանալ գանձերին, իսկ իրավիճակը բարդանում է նաև նրանով, որ նրանցից ոմանք միմյանց հետ հին հաշիվներ ունեն մաքրելու։

## Ծանոթագրություններ

## Արտաքին հղումներ
* 
* 

Կատեգորիա:2011 ֆիլմեր
Կատեգորիա:IMAX ֆիլմեր
Կատեգորիա:Արկածային ֆիլմեր
Կատեգորիա:Մանդարին լեզվով ֆիլմեր
Կատեգորիա:Մարտաֆիլմեր
Կատեգորիա:Չինական ֆիլմեր
Կատեգորիա:Ցույ Հարկի ֆիլմեր
Ծախուն (ֆիլմ, 2013)

**«Ծախուն»** (), ռեժիսոր Ռիկ Ռոման Վոյի ֆիլմերից, որի գլխավոր դերերը մարմնավորում են Դուեյն Ջոնսոնը, Բարի Պեփերը, Ջոն Բերնթալը, Սյուզան Սարանդոնը, Մայքլ Կ. Ուիլյամսը, Ռաֆի Գավրոնը, Մելինա Կանակարեդեսը, Նադին Վելասկեսը, Բենջամին Բրեթը, Լելա Լորենը։

## Սյուժե
Հանուն իր որդու փրկության հայրը համաձայնվում է համագործակցել ոստիկանության հետ։ Նա պետք է ներթափանցի թմրամաֆիայի սիրտը։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:Lionsgate ֆիլմեր
Կատեգորիա:Summit Entertainment ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Իսպաներեն ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ռիկ Ռոման Վոյի ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում Միսսուրիում
Կատեգորիա:Լուիզիանայում նկարահանված ֆիլմեր
Սամվել Սիանոսյան

**Սամվել Սերգեյի Սիանոսյան** (), հայ օդաչու, Արցախյան ազատամարտի մասնակից, ՀՀ բանակի փոխգնդապետ։

## Ուսում
1987-1989 թվականներին սովորել է Բալաշովի (Սարատովի մարզ, Ռուսաստան) բարձրագույն ավիացիայի ռազմական օդաչուական ուսումնարանում։ Ավարտել է ՌԴ Յու. Գագարինի անվան ռազմաօդային ակադեմիան (2000)։ 1992 թվականից ծառայում է ՀՀ բանակում։

1992-1994 թվականներին Մի-8 և Մի-24 ուղղաթիռների անձնակազմերում (հրամանատար) մասնակցել է ՀՀ սահմանների պաշտպանությանը։ Ընդհանուր մարտական թռիչքաժամը կազմել է 1100 ժամ։

## Պարգևներ
Պարգևատրվել է Մարտական ծառայության մեդալով։

## Ծանոթագրություններ

Կատեգորիա:Արցախյան ազատամարտի հայ օդաչուներ
Կատեգորիա:1969 ծնունդներ
Կատեգորիա:Մարտի 14 ծնունդներ
Կատեգորիա:Երևան քաղաքում ծնվածներ
Վոլինյան բարձրավայր

մինի|300px|Վոլինյան բարձրավայր գունավորված է
**Վոլինյան բարձրավայր**, բարձրավայր է Ուկրաինայի արևմուտքում։ Վոլինյան բարձրավայրը Պոդոլյանի հետ հաճախ միացնում են Վոլին-Պոդոլյան բարձրության մեջ։ Միջին բարձրությունը կազմում է 220 - 250 մ, առավելագույն բարձրությամբ կետն է 341 մ (Միզոչյան բլրաշար)։

Վոլինյան բարձրավայրը գտնվում է Ուկրաինայի Վոլինի և Ռովնոյի մարզերի սահմաններում, տարածվում է Արևմտյան Բուգ գետից մինչև Կորչիկ (Սլուչ գետի վտակ) գետը։ Բարձրավայրի երկարությունն է մոտ 200 կմ, և լայնությունը՝ 40-50 կմ։

Վոլինյան բարձրավայրը հյուսիսում խոյանում է Պոլեսյան ցածրավայրի վրա մոտ 30-50 մ բարձրությամբ սանդղավանդով։ Հարավում բարձրավայրը բաժանված է Փոքր Պոլեսիե հարթավայրից ոչ մեծ սանդղավանդով։ Հյուսիսում այն սահմանակցում է Բրեստյան Պոլեսիեի հետ։

Կատեգորիա:Ուկրաինայի աշխարհագրություն
Ուկրաինայի կղզիների ցանկ

Ստորև բերվում է **Ուկրաինայի կղզիների ցանկը**։ Ներառված են խոշոր կղզիները, որոնք ունեն ոչ պակաս քան 3000 կմ² մակերես, ինչպես նաև մի քանի փոքրերը։

### Ծովային կղզիներ
* Տուզլա
* Զմեինի
* Ջարիլգաչ
* Ադելարայի ժայռեր
* Տենդրովսկայա ցամաքալեցվակ
* Բերեզան

### Կղզիներ գետերի վրա
* Հիդրոպարկ
* Տրուխանով կղզի
* Խորտիցա
* Մոնաստիրսկի կղզի

## Ցամաքալեզվակներ
* Արբատի սլաք
* Բերդյանսկի ցամաքալեզվակ
* Կրիվայա ցամաքալեզվակ
* Օբիտոչնայա ցամաքալեզվակ
* Ֆեդոտի ցամաքալեզվակ

Ուկրաինա
Կատեգորիա:Ուկրաինայի աշխարհագրություն
Կատեգորիա:Ցանկեր:Ուկրաինա
Ուկրաինայի լեռների ցանկ

Ստորև բերվում է Ուկրաինայի խոշորագույն լեռների ցանկը՝

* Գովերլա (2061 մ)
* Բրեբենեսկուլ (2032 մ)
* Չոռնայա Գոռա (2020,2 մ)
* Պետրոս (2020 մ)
* Գուտին Տոմնատիկ (2016 մ)
* Ռոման-Կոշ (1545 մ)
* Դեմիր-Կապու (1540 մ)
* Զեյտին-Կոշ (1534 մ)
* Քեմալ-Էգերեկ (1529 մ)
* Էկլիզի-Բուրուն (1527 մ)
* Անգարա-Բուրուն (1453 մ)

Կատեգորիա:Ուկրաինայի աշխարհագրություն
Կատեգորիա:Ցանկեր:Ուկրաինա
Կատեգորիա:Ցանկեր:Աշխարհագրություն
Ուկրաինայի էքստրեմալ կետեր

Ուկրաինայի ծայրագույն կետերը

## Ծայրագույն կետեր
[մինի|200px|[Սառիչ հրվանդանը, Ուկրաինայի ամենահարավային կետ]]
* Հյուսիսային կետ - գյուղ Գրեմյաչ (Չեռնիգովի մարզ)
: 
* Հարավային կետ - Սառիչ հրվանդան (Ղրիմի Ինքնավար Հանրապետություն)
: 
* Արևմտյան կետ - գյուղ Սոլոմոնովո (Անդրկարպատյան մարզ)
: 
* Արևելյան կետ - գյուղ Չերվոնա Զիրկա (Լուգանսկի մարզ)
: 

## Բարձրության էքստրեմումներ
* Բարձրագույն կետ - Գովերլա լեռ, Արևելյան Կարպատներ (2061 մ)
: 
* Ցածրագույն կետ - Կույալնիկի լիման (-5 մ)
: 

Կատեգորիա:Ուկրաինայի աշխարհագրություն
Ուկրաինայի լճեր

Ուկրաինայի խոշոր լճերը և փակ լիմանները`

## Տես նաև
* Ուկրաինայի խոշոր գետեր

## Աղբյուրներ
* Паламарчук М. М. Географія України։ Підр. для серед. шк. - 2-тє вид., перероблене і доповнене. - К.։ Освіта, 1992. - 159 с.։ іл., карти. [ISBN 5-330-01950-8]
* Наибольшие озёра и лиманы Украины по данным Географической энциклопедии Украины 

Կատեգորիա:Ուկրաինայի աշխարհագրություն
Կատեգորիա:Լճերի ցանկեր
Ֆուտբոլային լիգայի գավաթ 2012-13

**Ֆուտբոլային լիգայի գավաթ 2012–13**, Ֆուտբոլային լիգայի գավաթի 53-րդ խաղարկությունն է, որում հաղթեց «Սուոնսի Սիթի» ֆուտբոլային ակումբը։ «Սուոնսի Սիթին» նվաճեց առաջին տիտղոսը ակումբի պատմության մեջ՝ եզրափակչում հաղթելով «Բռեդֆոռդ Սիթիին» 0:5 հաշվով։

## Ծանոթագրություններ

Կատեգորիա:2012 ֆուտբոլում
Կատեգորիա:2013 ֆուտբոլում
Կատեգորիա:Ֆուտբոլային լիգայի գավաթ
NTV Spor

**NTV Spor** (), թուրքական **[[NTV (Թուրքիա)|NTV]]** հեռուստաընկերության կողմից հիմնված մարզական հեռուստաալիք է «Doğuş Group» մեդիահոլդինգի կազմում։ Հեռարձակվում է 2008 թվականի մարտի 17-ից։ Հասանելի է «Turksat» և «Eutelsat» արբանյակային տիրույթներում։ 2012 թվականի հուլիսի 23-ից հեռարձակվում է նաև HD ֆորմատով (NTV Spor HD)։ Ալիքը փակվել է 2018 թվականի մարտի 17-ին։

;Հեռուստաալիքը ցուցադրում է՝
* Ատլետիկա - Diamond League
* Բասկետբոլ - FIBA World Championship 2010 Turkey, Եվրոլիգա
* Ֆուտբոլ - Իսպանիայի առաջին լիգա, Թուրքիայի ազգային հավաքականի խաղեր, FA Cup, League Cup, Coppa Italia, DFB Pokal
* Գոլֆ - US Open, The Open
* Մոտոսպորտ - MotoGP, Red Bull Air Race
* Թենիս - Wimbledon, ATP World Tour 1000, Roland Garros
* Վոլեյբոլ - Teledünya Turkish Cup, FIVB Women World Championship 2010, 2010 Women's European League Finals

## Ծանոթագրություններ

## Արտաքին հղումներ
* NTV Spor մարզական հեռուստաալիքի կայք 
* Պաշտոնական կայք 

Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
Կատեգորիա:Թուրքիայի փակված հեռուստաընկերություններ
Կատեգորիա:Մարզական հեռուստաընկերություններ
Կատեգորիա:Ստամբուլի մեդիա
TV8 (Թուրքիա)

**TV8**, թուրքական հեռուստաընկերություն, եթեր է հեռարձակվում 1999 թվականի փետրվարի 22-ից։ Պատկանում է «Acun Medya» մեդիա խմբին։ Հասանելի է Թուրքիայի ողջ տարածքում անալոգային և կաբելային հեռուստատեսությամբ։ Ներկայացնում է զվարճալի, լրատվական, երաժշտական, մարզական հաղորդումներ, խաղարկություններ և թոկ-շոուներ։

## Արտաքին հղումներ
* Պաշտոնական կայք  
* Արցանց հեռարձակում  
* Էջը  Ֆեյսբուք ցանցում 

Կատեգորիա:Բեշիքթաշ
Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
Կատեգորիա:Ստամբուլի մեդիա
CNBC-e

մինի

**CNBC-e**, թուրքական հեռուստաընկերություն, **[[CNBC Europe]]** հեռուստաընկերության թուրքական տարբերակը։ Եթեր է հեռարձակվում 2000 թվականի հոկտեմբերի 16-ից, հասանելի է կաբելային և արբանյակային տիրույթներում։ Պատկանում է «Դողուշ» մեդիահոլդինգին, որը օգտագործում է անվանումը ֆրանչայզինգային պայմանագրով, և ամերիկյան NBC Universal ընկերությանը։ Հեռարձակումը իրականացվում է թուրքերեն և անգլերեն (թուրքերեն ենթատեքստերով) լեզուներով։ Ալիքը փակվել է 2015 թվականի նոյեմբերի 5-ին։

## Արտաքին հղումներ
* www.cnbce.tv  
* www.cnbce.com  
* Արցանց հեռարձակում 

Կատեգորիա:NBC Universal
Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
Կատեգորիա:Թուրքիայի շուրջօրյա լրատվական հեռուստաընկերություններ
Կատեգորիա:Թուրքիայի փակված հեռուստաընկերություններ
Ագրիպինա Վահանովա

**Ագրիպինա Հակոբի Վահանովա** (, ), խորհրդային բալետի արտիստուհի, բալետմայստեր, մանկավարժ և պարուսույց։ Ունի հայկական ծագում։ Ռուսաստանի ժողովրդական արտիստուհի (1934)։

## Կենսագրություն
Ագրիպինա Վահանովան ծնվել է Սանկտ Պետերբուրգում՝ Աստրախանից ժամանած հայ Հակոբ Վահանովի, որը Մարիինյան թատրոնում տոմս ստուգող էր աշխատում, և ռուս մոր ընտանիքում։

1897 թվականին ավարտել է Պետերբուրգի թատերական ուսումնարանի բալետի բաժինը, աշակերտել Լ․ Իվանովին, Ե․ Վազեմին, Պ․ Գերդտին։ 1897-1916 թվականներին հանդես է եկել Պետերբուրգի Մարիինյան թատրոնում, ճանաչվել որպես վիրտուոզ դասական պարուհի։ Լավագույն դերապարերից են՝ Օդետա-Օդիլիա (Չայկովսկու «Կարապի լիճը»), Մլադա (Մինկուսի «Մլադա»)։ 1917 թվականից զբաղվել է մանկավարժությամբ (1946 թվականից՝ պրոֆեսոր)։ 1918-1920 թվականներին դասավանդել է Ա․ Վոլինսկու դպրոցում։ 1931-1937 թվականներին՝ Լենինգրադի Կիրովի անվան օպերայի և բալետի թատրոնի բալետային խմբի գեղարվեստական ղեկավարը բեմադրել է Չայկովսկու «Կարապի լիճը» 1933 և Պունիի «էսմերալդա» (1935) բալետները։ 1921-1951-ին՝ Լենինգրադի պարարվեստի ուսումնարանի (1957 թվականից կոչվել է Վագանովայի անունով) ավարտական դասարանների պարուսույց։ 1946 - 1951 թվականներին ղեկավարել է Լենինգրադի Ռիմսկի-Կորսակովի անվան կոնսերվատորիային կից պարարվեստի ամբիոնը։ «Դասական պարի հիմունքներ» գրքում (1934, վերահրատարակվել է չորս անգամ) Վագանովան շարադրել է դասավանդման իր մեթոդիկան։ Վագանովայի մանկավարժական սիստեմը կիրառվում է պարարվեստի խորհրդային ուսումնական հաստատություններում և նշանակալից ազդեցություն ունի արտասահմանյան բալետի վրա։ Վագանովայի աշակերտներից են՝ Գ․ Ուլանովան, Մ․ Սեմյոնովան, Օ․ Իորդանը, Ն․ Անիսիմովան, Տ․ Վեչեսլովան, Ն․ Դուդինսկայան, Ա․ Շելեստը, Ի․ Ուշակովան, Լ․ Վինոգրադովան (վերջին երկուսը՝ 1947 թվականից Երևանի օպերայի և բալետի թատրոնում), Սուրբ Տեր-Ստեփանովը (Լենինգրադի Կիրովի անվան օպերայի և բալետի թատրոնում), Ն․ Աղեկյանը (Կիևի պարարվեստի ուսումնարանում), Լ․ Սեմանովան, Ե․ Թանղիևա-Բիրզնիեկը և ուրիշներ։ ԽՍՀՄ պետական Ստալինյան մրցանակի դափնեկիր (1946)։ Պարգևատրվել է Աշխատանքային կարմիր դրոշի շքանշանով։

## Ծանոթագրություններ

Կատեգորիա:Ռուս մանկավարժներ
Կատեգորիա:Ռուս պարուհիներ
Կատեգորիա:Ռուս բալերինաներ
Կատեգորիա:Հայկական ծագմամբ ռուսներ
Կատեգորիա:Խորհրդային բալետի արտիստներ
Կատեգորիա:Ռուսաստանի ժողովրդական արտիստներ
Ֆուտբոլային լիգայի գավաթի եզրափակիչ 2013

**Ֆուտբոլային լիգայի գավաթի եզրափակիչ 2013**, Ֆուտբոլային լիգայի գավաթի 53-րդ խաղարկությունն է, որում հաղթեց «Սուոնսի Սիթի» ֆուտբոլային ակումբը։ 
«Սուոնսի Սիթին» նվաճեց առաջին տիտղոսը ակումբի պատմության մեջ՝ եզրափակիչում հաղթելով «Բռեդֆոռդ Սիթիին» 0-5 հաշվով։ Խաղը կայացավ Լոնդոնի Ուեմբլի մարզադաշտում։

Կատեգորիա:Ֆուտբոլային լիգայի գավաթի եզրափակիչներ
Կատեգորիա:2013 ֆուտբոլում
Contigo Hasta El Final

**Contigo hasta el final** (, իսպաներենից բառացի թարգմանած՝ նշանակում է «*Մինչև վերջ քեզ հետ*»), շվեդական Մալմյո քաղաքում անցկացված Եվրատեսիլ 2013 երգի մրցույթում Իսպանիան ներկայացրած իսպանական El Sueño de Morfeo խմբի կատարած երգը, որն ընտրվել է 2013 թվականի փետրվարի 26-ին Իսպանիայի ազգային եզրափակիչում։

Եվրատեսիլյան մրցույթում  երգը 8 միավորով զբաղեցրել է 25-րդ հորիզոնականը։

## Դիրքը չարթերում

## Ծանոթագրություններ

## Արտաքին հղումներ
*Official music video at YouTube

Կատեգորիա:2013 երգեր
Կատեգորիա:Եվրատեսիլ 2013 երգի մրցույթի երգեր
Վեն Կլայբերն

**Վեն Կլայբերն** (, լրիվ անունը՝ *Հարվի Լեյվեն Կլայբերն-կրտսեր*, ; ), ամերիկացի դաշնակահար, Չայկովսկու անվան միջազգային մրցույթի հաղթող (1958 թվական)։
Նրա կատարմամբ Չայկովսկու դաշնամուրի և նվագախմբի համար առաջին կոնցերտը դարձավ առաջին սկավառակը, որը վաճառվել է ավելի քան մեկ միլիոն թվաքանակով։

## Ձեռքբերումներ
Ելույթներ է ունեցել նաև ԽՍՀՄ-ի քաղաքներում (այդ թվում՝ Երևանում)։ Առավել նշանավոր են Ռախմանինովի N3, Չայկովսկու N1 կոնցերտների, Լիստի JSP 12 ռապսոդիայի, Բեթհովենի, Պրոկոֆևի, Լիստի, Բարբերի սոնատների, Սկրյաբինի վաղ շրջանի երկերի նրա մեկնաբանումները։ Հարվի Կլայբեռնը ելույթի պահին 1959 թվականից Ֆորտ-Ուորտում (ԱՄՆ) անց են կացվում դաշնակահարների Կլայբեռնի անվան միջազգային մրցույթներ։

## Ֆիլմ
«Խաղում է Վեն Կլայբերն վավերագրական ֆիլմ 1962 թ., 17 րոպե»

## Արտաքին հղումներ
* Վեն Կլայբերն - Կենսագրություն 
* «Техасец, завоевавший Россию». Клайберн  на обложке журнала Time за 19 мая 1958 года.

## Ծանոթագրություններ

## Գրականություն
* Чесинс А., Стайлз В. Легенда о Вэне Клайберне. - М., 1959.
* Хентова С. Вэн Клайберн. - М., 1959. - (3-е изд. - 1966).
* Григорьев, Л., Платек Я. Современные пианисты : Биографические очерки / Рец. С. Доренский. - М.: Советский Композитор, 1985.

Կատեգորիա:1934 ծնունդներ
Կատեգորիա:2013 մահեր
Կատեգորիա:«Գրեմմի» մրցանակի դափնեկիրներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկացի դաշնակահարներ
Կատեգորիա:Ամերիկացի դասական երաժիշտներ
Կատեգորիա:Ամերիկացի երաժիշտներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Հուլիսի 12 ծնունդներ
Կատեգորիա:Փետրվարի 27 մահեր
Անձնավորության պառակտում (ալբոմ)

**Անձնավորության պառակտում** (), ռուսական Սպլին ռոք-խմբի իններորդ ստուդիական ալբոմ։ Թողարկվել է 2007 թվականի փետրվարի 7-ին «Նավիգատոր Ռեքորդս» լեյբլի կողմից։ Սկավառակը բաղկացած է 17 երգերից։

## Երգացանկ

## Ծանոթագրություններ

## Արտաքին հղումներ
* Ալբոմը խմբի պաշտոնական կայքում  

Կատեգորիա:2007 ալբոմներ
Կատեգորիա:Սպլինի ալբոմներ
Ազգանշան տիեզերքից

**Ազգանշան տիեզերքից** (, ռուսական Սպլին ռոք-խմբի տասներորդ ստուդիական ալբոմ։ Թողարկվել է 2009 թվականի սեպտեմբերին «Նավիգատոր Ռեքորդս» լեյբլի կողմից։ Սկավառակը կազմված է 18 երգերից, և խմբի ալբոմներից երգերի քանակությամբ ռեկորդակիր է հանդիսանում։

Ալբոմը նվիրված է խմբի մենակատար Ալեքսանդր Վասիլյևի նորածին զավակին։

## Երգացանկ

## Ծանոթագրություններ

## Արտաքին հղումներ
* Ալբոմը խմբի պաշտոնական կայքում  

Կատեգորիա:2009 ալբոմներ
Կատեգորիա:Սպլինի ալբոմներ
Իրադարձությունների շրջելի ժամանակագրություն

**Реверсивная хроника событий** (), ռուսական Սպլին ռոք-խմբի ութերորդ ստուդիական ալբոմ։ Թողարկվել է 2004 թվականի նոյեմբերի 17-ին։ Սկավառակը պարունակում է 15 երգ։ Ռուսաստանի առաջատար երաժշտական քննադատների կողմից արժանացել է հիմնականում դրական գնահատականների։

## Երգացանկ

## Տեսահոլովակներ
*Романс
*Мы сидели и курили

## Ծանոթագրություններ

## Արտաքին հղումներ
*Ալբոմը խմբի պաշտոնական կայքում 

Կատեգորիա:2004 ալբոմներ
Կատեգորիա:Սպլինի ալբոմներ
Որսորդական հոբոյ

**Որսորդական հոբոյը** (անգլերեն՝ Oboe da caccia, գերմաներեն՝ Oboe da caccia) փողային երաժշտական գործիք է։ Պատկանում է հոբոյների ընտանիքին և հիմնականում օգտագործվել է 18-րդ դարում։ Այն իր հնչողությամբ շատ մոտ է անգլիական եղջրափողին։

## Կառուցվածքը և հնչողությունը
Ի տարբերություն հոբոյի ընյանիքի մյուս գործիքներին, որոնց խողովակը ուղիղ է, որսորդական հոբոյի խողովակը գալարաձև է։ Նրա լեզվակը նման է մյուս հոբոյների լեզվակին, իսկ վերջնամասին ամրացված է մետաղյա փոքր լայնացած խողովակ, որը ավելի շատ հիշեցնում է պղնձյա փողային գործիքներին (գալարափող, շեփոր)։ Այն մեկ կվինտա ցածր է սովորական հոբոյից։ Նրա խողովակը երկմասանի է։ Ի տաբերություն հոբոյի, որսորդական հոբոյի խողովակի վրայի անցքերը պարուրված չեն մետաղյա փոքրիկ շրջանակներով։ Որսորդական հոբոյը հոբոյի ընտանիքի մյուս գործիքներից ամենաշատ տարբերվողն է։ Եթե չլիներ ձայնային նմանությունը, շատ հնարավոր է, որ այս գործիքը նույնիսկ չմտներ հոբոյի ընտանիքի շարքերը։ Որսորդական հոբոյի հնչողությունը հոբոյ դ̕ամուրի և անգլիական եղջրափողի հնչողությունների խառնուրդն է։ Նրա տեմբրը շատ տարբերվող և յուրահատուկ է, այդ իսկ պատճառով շատ կոմպոզիտորներ այն օգտագործել են իրենց ստեղծագործություններում յուրօրիանակ երանգ տալու նպատակով։

## Ծանոթագրություններ

Կատեգորիա:Հոբոյներ
Կատեգորիա:Փայտյա փողային գործիքներ
Կատեգորիա:Լեզվակավոր փողային գործիքներ
RAI

**RAI - Radiotelevisione Italiana**, Իտալիայի Հանրային-իրավական հեռուստաընկերություն Իտալիայում։ Մինչ 1954 թվականը անվանվել է «Radio Audizioni Italiane»։

## Հեռուստատեսություն
RAI ընկերությունը հեռարձակում է 14 թվային հեռուստաալիք։

### Հանրային
*ձախից|40x40փքս**[[Rai 1]]** - հեռարձակվում է 1954 թվականի հունվարի 3-ից. ուղղված է ընտանեկան դիտման համար.
*ձախից|40x40փքս**[[Rai 2]]** - հեռարձակվում է 1961 թ. նոյեմբերի 1-ից.նախատեսված է երիտասարդ դիորդների համար
*ձախից|39x39փքս**[[Rai 3]]** - հեռարձակվում է 1973 թ. դեկտեմբերի 15-ից

### Կաբելային
*ձախից|40x40փքս**[[Rai 4]]** - հեռարձակվում է 2008 թվականի հուլիսի 14-ից. հեռուստաալիքը ուղղված է 15-35 տարիքային կատեգորիայի լսարանի համար.
*ձախից|40x40փքս**[[Rai 5]]** - հեռարձակվում է 2010 թվականի նոյեմբերի 26-ից. ներկայացվում են մշակութային և վավերագրական բնույթի հաղորդումներ.
* ձախից|60x60փքս**[[Rai News 24]]** - հեռարձակվում է 1999 թվականի ապրիլի 26-ից. շուրջօրյա լրատվական հեռուստաալիք.
*ձախից|40x40փքսRai Premium - հեռարձակվում է 2003 թվականի հուլիսի 31-ից. հեռուստաալիքը ցուցադրում է RAI սեփական արտադրության հեռուստասերիալներ.
*ձախից|52x52փքս**[[Rai Gulp]]** - հեռարձակվում է 2007 թվականի հունիսի 1-ից. մանկական և պատանեկան հեռուստաալիք
*ձախից|52x52փքս**[[Rai Yoyo]]** - հեռարձակվում է 2007 թվականի նոյեմբերի 1-ից. հեռուստաալիքը հիմնականում ցուցադրում է մինչև 8 տարեկան երեխաներին ուղղված հաղորդումներ, մուլտֆիլմեր, հեքիաթներ.
*ձախից|54x54փքսRai Sport - մարզական արբանյակային հեռուստաալիք, հիմնվել է 1999 թվականի փետրվարի 1-ին։ Հեռարձակվում է 16։9 ֆորմատով.
* 
*ձախից|54x54փքսRai Storia - հեռարձակվում է 2009 թվականի փետրվարի 2-ից, փոխարինելով 2000 թվականից հեռարձակվող Rai Edu Lab 2 հեռուստաալիքին. Ներկայացնում է ուսուցողական և մշակութային բնույթի հաղորդումներ։
*ձախից|56x56փքսRai Movie - հեռարձակվում է 1999 թվականի հուլիսի 1-ից։ Հեռուստաալիքը շուրջօրյա ցուցադրում է իտալական և արտասահմանյան ֆիլմեր։
*ձախից|61x61փքս**[[Rai Scuola]]** - հեռարձակվում է 2009 թվականի հոկտեմբերի 2-ից, փոխարինելով 2000 թվականից գործող Rai Edu Lab 1 հեռուստաալիքին. Բնութագրվում է որպես ուսուցողական հեռուստաալիք.
*ձախից|44x44փքս**[[Euronews]]** - հեռուստաալիքի իտալալեզու տարբերակը

### Միջազգային
*ձախից|59x59փքս**[[Rai Italia]]** - ներկայացնում է RAI լավագույն հեռուստաարտադրանքը

### Արբանյակային

## Ռադիո
### Ազգային
*ձախից|76x76փքս Rai Radio 1 - լուրեր և տեղեկատվություն
*ձախից|76x76փքս Rai Radio 2 - ժամանակակից երաժշտություն
*ձախից|76x76փքս Rai Radio 3 - մշակույթ և դասական երաժշտություն

### Միջազգային
*ձախից|59x59փքս Rai Italia Radio - ներկայացնում է RAI լավագույն ռադիոհաղորդումները

## Ծանոթագրություններ

## Արտաքին հղումներ
* Rai.it
* RaiPlay
* Վիդեոալիքը ՅուԹյուբ կայքում

Կատեգորիա:Իտալիայի հեռուստաընկերություններ
Կատեգորիա:RAI
Կատեգորիա:1924 հիմնադրումներ Իտալիայում
Rai 1

**Rai 1** - Իտալիայի հանրային **[[RAI]]** պետական մեդիակորպորացիայի առաջին համազգային հեռուստաալիքն է։ Հեռարձակումը սկսել է 1954 թվականի հունվարի 3-ին։ 1977 թվականի փետրվարի 1-ից, Rai 2 հեռուստաալիքի հետ միասին, լիովին անցել է գունավոր հեռարձակման։ Հեռուստաալիքի հաղորդումները ուղղված են ընտանեկան լսարանի համար։ Հեռուստաալիքի բաժինը իտալական հեռուստաշուկայում կազմում է 21,8 %, և այդ ցուցանիշով գլխավոր մրցակիցն է «Mediaset» մեդիահոլդինգին պատկանող «Canale 5» հեռուստաալիքը։

## Ծանոթագրություններ

## Արտաքին հղումներ
* Պաշտոնական կայք 
* Արցանց հեռարձակում 

Կատեգորիա:RAI
Կատեգորիա:Իտալալեզու հեռուստաալիքներ
Կատեգորիա:Իտալիայի հեռուստաընկերություններ
Արմենակ Բորյան

**Արմենակ Հարությունի Բորյան** (), հայ հեղափոխական գործիչ, Բաքվի 26 կոմիսարներից։

Ծնվել է 1886 թվականին ՀՀ Կրասնոսելսկի շրջանի Ներքին Ճամբարակ գյուղում։ Խորեն Բորյանի և Բ. Բորյանի եղբայրն է։ Թղթակցել է բոլշևիկյան մամուլին։ Գնդակահարվել է 26 կոմիսարների հետ 1918 թվականին 32 տարեկանում։

## Ծանոթագրություններ

Կատեգորիա:Հայ հեղափոխականներ
Կատեգորիա:Սպանվածներ
Կատեգորիա:Ռուս լրագրողներ
Կատեգորիա:Հայ լրագրողներ
Կատեգորիա:Թուրքմենստանում մահացածներ
Կատեգորիա:Ռուս հեղափոխականներ
QRպեդիա

**Քյուարպեդիա**, շարժական ինտերնետի վրա գործող համակարգ,  որն օգտագործում է QR կոդերը Վիքիպեդիա հոդվածները օգտվողներին իրենց  նախընտրած լեզվով հասանելի դարձնելու համար։
QR կոդերը հեշտությամբ կարող են գեներացվել ցանկացած Uniform Resource Identifier-ին (URI) ուղղակիորեն  հղվելու նպատակով, սակայն QR-պեդիա համակարգը ավելացնում է լրացուցիչ ֆուկցիոնալություն։

## Գործընթաց
[thumb|left| [Derby Museum and Art Gallery|Derby Museum-ի այցելուները  բջջային հեռախոսի օգնությամբ QR -կոդով հարցում են անում  QR-պեդիային։]]
Երբ օգտվողը իր շարժական սարքով սկանավորում է QR-կոդը, սարքը ձևափոխում է QR-կոդը Uniform Resource Locator (URL) օգտվելով "qrwp.org" դոմեյնի անվամբ, որի արդյունքում որոշվում է Վիքիպեդիա հոդվածի վերնագիրը և հարցում է ուղարկվում QRպեդիայի վեբ սերվերին, միաժամանակ հաղորդելով սարքի լեզվի նախընտրությունը։
Այնուհետև QRպեդիայի սերվերը օգտվում է API-ից պարզելու սարքի նախընտրած լեզվով կա արդյոք համապատասխան հոդված, եթե այո, ապա այն ուղարկում է սարքին հարմար ձևաչափով։ Իսկ եթե նախընտրած լեզվի տարբերակը գոյություն չունի, ապա QR-պեդիա սերվերը առաջարկում է ընտրություն առկա լեզուներով կամ թարգմանություն Google translation-ի միջոցով։

Այս եղանակով մի QR-կոդը միևնույն հոդվածը հասանելի է դարձնում բազմաթիվ լեզուներով, նույնիսկ այն դեպքում, երբ թանգարանը ի վիճակի չի կատարել թարգմանություն։ QR-պեդիան վարում է իր վիճակագրությունը։

## Ծանոթագրություններ

Կատեգորիա:Ազատ ծրագրային ապահովում
Կատեգորիա:Վիքիպեդիա
Ֆուտբոլային լիգայի գավաթի եզրափակիչ 1995

**Ֆուտբոլային լիգայի գավաթի եզրափակիչ 1995**, Ֆուտբոլային լիգայի գավաթի 35-րդ խաղարկությունն է, որում հաղթեց «Լիվերպուլ» ֆուտբոլային ակումբը 2-1 հաշվով՝ «Բոլտոն Ուոնդերերսին»։ Խաղը կայացավ Լոնդոնի Ուեմբլի մարզադաշտում։

Կատեգորիա:Ֆուտբոլային լիգայի գավաթի եզրափակիչներ
Կատեգորիա:1995 ֆուտբոլում
Ֆուտբոլային լիգայի գավաթի եզրափակիչ 1994

**Ֆուտբոլային լիգայի գավաթի եզրափակիչ 1994**, Ֆուտբոլային լիգայի գավաթի 34-րդ խաղարկությունն է, որում հաղթեց «Աստոն Վիլլա» ֆուտբոլային ակումբը 3-1 հաշվով՝ «Մանչեսթեր Յունայթեդին»։ Խաղը կայացավ Լոնդոնի Ուեմբլի մարզադաշտում։

Կատեգորիա:Ֆուտբոլային լիգայի գավաթի եզրափակիչներ
Կատեգորիա:1994 ֆուտբոլում
Կատեգորիա:Մանչեսթեր Յունայթեդի հանդիպումներ
Ֆուտբոլային լիգայի գավաթի եզրափակիչ 1987

**Ֆուտբոլային լիգայի գավաթ 1986-87**, Ֆուտբոլային լիգայի գավաթի 27-րդ խաղարկությունն է, որում հաղթեց «Արսենալ» ֆուտբոլային ակումբը 2-1 հաշվով՝ «Լիվերպուլին»։ Խաղը կայացավ Լոնդոնի Ուեմբլի մարզադաշտում։

Կատեգորիա:Ֆուտբոլային լիգայի գավաթի եզրափակիչներ
Կատեգորիա:1987 ֆուտբոլում
RT

**«RT»** (ամբողջական անվանում՝ **«Russia Today»**, թարգմ.՝ *«Ռուսաստանն այսօր»*), ռուսական միջազգային լրատվական հեռուստաընկերություն։ Հիմնվել է 2005 թվականին «ՌԻԱ Նովոստի» լրատվական գործակալության կողմից։ Ընկերության հիմնական անգլալեզու «RT International» ալիքը Ռուսաստանի առաջին լրատվական հեռուստաալիքն է, որը շուրջօրյա հեռարձակում է սկսել անգլերենով։

Բազմաթիվ առիթներով հեռուստաընկերությունը մեղադրվել է Ռուսաստանի կառավարության և արտաքին քաղաքականության քարոզչական լրատվամիջոց լինելու, ինչպես նաև ապատեղեկատվություն տարածելու մեջ։

## Տես նաև
* Քառյակ մեդիա

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ռուսաստանի հեռուստաընկերություններ
Կատեգորիա:Լրատվական հեռուստաընկերություններ
Կատեգորիա:Անգլալեզու հեռուստաալիքներ
Կատեգորիա:Իսպանալեզու հեռուստաալիքներ
Կատեգորիա:Արաբալեզու հեռուստաալիքներ
Կատեգորիա:2005 հիմնադրումներ Ռուսաստանում
Կատեգորիա:Ռուսական քարոզչություն
Ռոբերտ Եղյան

**Ռոբերտ Եղյան** (), հայ դերասան։

Կրթությունն ստացել է Զանգեզուրի Տաթև գյուղի դպրոցում, ապա՝ Բաքվում։ 1953 թ.-ին եկել է Երևան, սովորել գեղարվեստա-թատերական ինստիտուտում։ Բեմական ասպարեզ է մտել 1957-1958 թվականների թատերաշրջանում։ Կատարել է Սիմոնի (Գաբրիել Սունդուկյանի «Կտակը» պիեսում) և Շմագայի (Օստրովսկու «Անմեղ մեղավորներում») դերերը։ 1958 թ.-ից աշխատել է Ղափանի Ալ. Շիրվանզադեի անվան թատրոնում, նախ՝ որպես դերասան, ապա՝ թատրոնի տնօրեն։ Խաղացել է մի շարք դերերում՝ Վռամ («Նույն հարկի տակ»), Սիմոն Յագորիչ («Ոսկի աքաղաղ»), Գրիգոր աղա («Ժայռ»), Պապիկ («Շողոքորթը») և այլն։ Մահացել է 1965 թ.-ին 31 տարեկանում։

## Ծանոթագրություններ

Կատեգորիա:Հայ դերասաններ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Rai 2

**Rai 2** - Իտալիայի հանրային **[[RAI]]** պետական մեդիակորպորացիայի երկրորդ համազգային հեռուստաալիքն է։ Հեռարձակումը սկսել է 1961 թվականի նոյեմբերի 4-ին։ 1977 թվականի փետրվարի 1-ից, Rai 1 հեռուստաալիքի հետ միասին, լիովին անցել է գունավոր հեռարձակման։ Հեռուստաալիքը մեծ մասամբ ուղղված է երիտասարդ հեռուստադիտողների համար։

## Արտաքին հղումներ
* Պաշտոնական կայք 

Կատեգորիա:RAI
Կատեգորիա:Իտալալեզու հեռուստաալիքներ
Կատեգորիա:Իտալիայի հեռուստաընկերություններ